Kurt Barlow
Esiintymiset > Painajainen

Barlowin tarkasta iästä tai alkuperästä ei ole täyttä varmuutta, mutta ennen Mainen Jerusalem's Lotiin saapumistaan hänet tunnettiin itävaltalaisena miehenä nimeltään Kurt Breichen. Hän kävi kirjeenvaihtoa Jerusalem's Lotissa asuneen Hubert "Hubie" Marstenin kanssa, josta tuli myöhemmin likatahra kotikaupunkinsa maineeseen surmattuaan vaimonsa ja tehtyä itsemurhan heidän kodissaan, joka myös pahamaineisena Marstenin talona jäi elämään. Ennen tekoaan Marsten oletettavasti poltti Breichenin kirjeet. Vuonna 1938 Breichen pakeni Saksasta Gestapon suorittaman vampyyrimetsästyksen takia ja asettui Lontooseen, jossa tapasi tulevan liiketuttavansa Richard Strakerin. Lopulta hän sai Britannian kansalaisuuden ja omaksui itselleen englanninkielisen sukunimen Barlow.
Vuonna 1975 Barlow saapui Strakerin avustuksella Jerusalem's Lotiin heidän asettuessa asumaan Marstenin taloon samalla kun Straker ryhtyi pyörittämään heidän yhteisessä omistuksessa olevaa antiikkikauppaa. Kukaan kaupunkilaisista ei ole nähnyt kertaakaan Barlowia ja Straker selittelee kaupungin viranomaisille hänen viipyvän liikematkallaan. Lopulta Straker kidnappaa paikallisen pojan, Ralphie Glickin ja uhraa tämän Barlowille. Tästä alkaa tapahtumasarja, jonka myötä Jerusalem's Lotin asukkaat alkavat oireilemaan, kuolemaan ja palaamaan takaisin vampyyreinä.
Kun vampyyriksi muuttunut Ralphie Glickin isoveli Danny yrittää käydä Mark Petrie -nimisen pojan kimppuun, tämä selviytyy kohtaamiselta neuvokkuutensa avulla. Mark suuntaa Marstenin talolle tarkoituksena tuhota Barlow, saaden peräänsä häntä seuranneen Susan Nortonin. Straker nappaa kummatkin ja Susan joutuu Barlowin käsiin muuttuen vampyyriksi, kun taas Mark onnistuu pakenemaan talosta tyrmättyään ensin Strakerin, joka myöhemmin löytyy kuolleena ylösalaisin jaloistaan roikkuen ja veren vuodattamana Barlowin toimesta. Mark käy pyytämään apua Susanin kanssa seurustelleelta kirjailija Ben Mearsilta ja näin he – mukanaan tohtori Jimmy Cody, opettaja Matt Burke ja paikallisen katolisen seurakunnan uskonpuutteesta kärsivä Isä Callahan – ryhtyvät yhdessä taistoon Barlowin pahoja voimia vastaan.
Kun Isä Callahan lähtee Markin kanssa tämän perheen luona käymään varoittamaan vaarasta, Barlow hyökkää ja tappaa Markin vanhemmat. Hän ottaa Markin panttivangikseen samalla kun Isä Callahan yrittää häätää Barlowin krusifiksinsä avulla. Barlow antaa Markin mennä sillä ehdolla että pappi heittää ristinsä pois ja asettaa oman uskonsa Barlowia uskoa vastaan. Koska Isä Callahanin usko ei ole riittävän luja, Barlow pääsee niskanpäälle ja tuhoaa krusifiksin, pakottaen papin juomaan vampyyrin verta tehden hänestä "epäpuhtaan" hylkiön.
Kun Mark löytää viimein Benin ja Codyn luokse, he alkavat yhdessä etsiä Barlowin leposijaa, joka ei paljastu olevan Marstenin talossa. Lopulta se löytyy Eva Millerin ylläpitämän asuntolan kellarista, jonne Barlow oli jättänyt heille ansan, mihin Cody lankeaa kuolettavasti. Ben ja Markin löydettyä Barlowin arkun he löytävän itse vampyyrin lepäämässä sen sisällään, ja vaikka Barlow yrittää vielä viimeisillä hetkillä vaikuttaa Markin mieleen käännyttämällä tämän Beniä vastaan, Ben tyrmää Markin ja surmaa Barlowin työntämällä seipään hänen sydämeen. Barlowin kuolema ei kuitenkaan tapa muita kaupungin vampyyreja.